AIŠKINAMASIS RAŠTAS

Dėl Molėtų rajono savivaldybės tarybos 2020 m. sausio 30 d. sprendimo Nr. B1-12 „Dėl uždarosios akcinės bendrovės „Molėtų vanduo“ 2020-2022 metų geriamojo vandens tiekimo ir nuotekų tvarkymo veiklos ir plėtros plano patvirtinimo“ pakeitimo

1. Parengto tarybos sprendimo projekto tikslai ir uždaviniai:

Parengto sprendimo projekto tikslas – pakeisti uždarosios akcinės bendrovės „Molėtų vanduo“ 2020-2022 metų geriamojo vandens tiekimo ir nuotekų tvarkymo veiklos ir plėtros planą, patvirtintą Molėtų rajono savivaldybės tarybos 2020 m. sausio 30 d. sprendimu Nr. B1-12 „Dėl uždarosios akcinės bendrovės „Molėtų vanduo“ 2020-2022 metų geriamojo vandens tiekimo ir nuotekų tvarkymo veiklos ir plėtros plano patvirtinimo“ (toliau - planas),ir jį išdėstyti nauja redakcija.

Uždavinys - planuoti geriamojo vandens tiekimo ir nuotekų tvarkymo, paviršinių nuotekų tvarkymo veiklą taip, kad būtų įgyvendintas Lietuvos Respublikos geriamojo vandens tiekimo ir nuotekų tvarkymo įstatymo 12 straipsnio 2 dalyje įtvirtintas siekis, kad ne mažiau kaip 95 procentai savivaldybės viešojo geriamojo vandens tiekimo teritorijos gyventojų gautų saugos ir kokybės reikalavimus atitinkantį geriamąjį vandenį ir nuotekų tvarkymo paslaugas arba turėtų galimybę individualiai apsirūpinti geriamuoju vandeniu ir (arba) individualiai tvarkyti nuotekas, taip pat užtikrintas aplinkos taršos mažinimas nuotekomis.

2. Siūlomos teisinio reguliavimo nuostatos:

Plane bus patvirtinta Savivaldybės teritorijoje vykdoma geriamojo vandens tiekimo ir nuotekų tvarkymo, paviršinių nuotekų tvarkymo veikla, infrastruktūros plėtros kryptys, nurodant šios infrastruktūros plėtros įgyvendinimo etapus (eigą, eiliškumą) ir finansavimą.

3. Laukiami rezultatai:

Savivaldybės viešojo geriamojo vandens tiekimo teritorijos gyventojai gaus saugos ir kokybės reikalavimus atitinkantį geriamąjį vandenį ir nuotekų tvarkymo paslaugas.

4. Lėšų poreikis ir jų šaltiniai:

Lėšų poreikio nėra.

5. Kiti sprendimui priimti reikalingi pagrindimai, skaičiavimai ar paaiškinimai:

UAB „Molėtų vanduo“ 2022 m. lapkričio 15 d. raštu Nr. IS-149 „Dėl uždarosios akcinės bendrovės „Molėtų vanduo“ 2020–2022 metų geriamojo vandens tiekimo ir nuotekų tvarkymo veiklos ir plėtros plano pakeitimo“ prašo patvirtinti pakeistą planą.

Plano pakeitimai išdėstyti UAB „Molėtų vanduo“ direktoriaus aiškinamajame rašte „Dėl UAB „Molėtų vanduo“ 2020-2022 metų geriamojo vandens tiekimo ir nuotekų tvarkymo veiklos ir plėtros plano“ (pridedama).